  Майя Бывальцева Урмон висёнъя карантин ялэмын Удмуртиысь витяз муниципал кылдытэтъёсын. Элькун тӧроен Александр Соловьёвен юнматэм пуктэтъёс шараямын улосвыл тӧрлыкъёслэн нимлыко сайтазы. «Урмон висёнъя умойтэм интыосын карантин вакытэ пуныосын но коӵышъёсын адӟытонъёс радъяны, пудоен вузкарыны, пуныосты но коӵышъёсты палэнэ поттаны, кыр пӧйшуръёсты кутылыны уг яра», — верамын ужкагазъёсын. Урмон висёнъя карантин ялэмын Глаз ёросысь Адам, Кез ёросысь Юски, Яр ёросысь Укан, Кияса ёросысь Лутоха но Алнаш ёросысь Варзи-Ятчи муниципал кылдытэтъёсын. Уретон ужрадъёс быдэсъяськозы соосты палэнтон сярысь пуктэтэз кутытозь. Озьы Удмуртилэн тӧроез пуктэмъя, 8-тӥ оштолэзе урмон висёнъя карантин палэнтэмын Сарапул ёросысь Мостовое муниципал кылдытэтын. Тегъёс: Ижкар Удмуртия урмон карантин Тазалык  